સ્ટેચ્યુ ઓફ યુનિટીના લોકાર્પણ બાદ દિવાળી વેકેશનમાં સૌથી વધુ પ્રવાસીઓ ઉમટી પડ્યા હતા.એ દિવસો દરમિયાન કેવડીયામાં સ્ટેચ્યુ ઓફ યુનિટીની ટિકિટો લેવા અને બસમાં બેસવા માટે 12 કિલોમીટર લાંબો ટ્રાફિક જામ સર્જાયો હતો.પ્રવાસીઓ દ્વારા કેવડિયાના તમામ માર્ગો પર પાર્કિંગ કરાયું હતું.જેથી ટ્રાફિક વ્યવસ્થા જાળવવા માટે નર્મદા જિલ્લા પોલીસ વડા મહેન્દ્ર બગાડીયા પોતે રસ્તા પર ઉતરી પડ્યા હતા.નર્મદા પોલીસ ઉપરાંત વડોદરા રેન્જની પોલીસની વ્યવસ્થા જાળવવા મદદ લેવાઈ.છેલ્લા 1 મહિનાથી નર્મદા પોલીસનો કાફલો કેવડિયા કોલોનીમાં સુરક્ષા વ્યવસ્થા તેમજ પ્રવાસીઓ યુનિટી નિહાળી શકે તે માટે સતત પ્રયત્નશીલ રહ્યો છે.નર્મદા પોલીસે માનવતા દાખવી ત્યાં પાણીની પરબ પણ સુરક્ષા સેતુ ના માધ્યમ થી નર્મદા પોલીસ શરૂ કરી છે.